**Ұйымдастырылған оқу қызметінің технологиялық картасы**

**Мерзімі: 18.11.20 ж.**

**Білім беру саласы:** Шығармашылық

**Бөлімі:** Сурет салу.

**Тақырыбы:** "Отбасына арналған тостаған".

**Мақсаты:** Балалардың тостаған туралы білімдерін бекіту.

**Білімділігі:** Заттың пішіндері туралы білімдерін жетілдіру.

**Дамытушылығы:** Балалардың шығармашылық қабілетін дамыту.

**Тәрбиелілігі:**Қылқаламды пайдалана отырып затты безендіруду үйрету, жұмысты орындау барысында икемділікке, ұқыптылыққа, жинақылыққа тәрбиелеу.

**Қолданылатын көрнекі құралдар:** Тостаған ыдысы, үлгі суреті, акварель бояуы, қылқалам, сүрткіш, тұғырлар.

**Әдіс-тәсілдер:** сұрақ-жауап, түсіндіру, көрсету, сергіту сәті.

**Қостілдік компонент:** орта-середина, әшекейлеу-разукрасить, қоңыр-коричневый, сары-желтый, ою-орнамент.

|  |  |  |
| --- | --- | --- |
| **Оқу іс- әрекетінің кезеңдері** | **Тәрбиешінің іс - әрекеті** | **Балалардың іс-әрекеті** |
| **Мотивациялық - қозғаушылық** | - Балалар менің қолымдағы ыдысты  қалай атайды?  -Сендердің үйлеріңде осындай тостағандар бар ма?  -Балалар, менің қолымдаға тостағанның қандай ерекшелігі бар? | - Тостаған  -Иә.  -Оюмен безендірілген. |
| **Ұйымдасырушылық -ізденістік** | - Балалар, бүгін біз тостағанды салып,  әшекейлеуді үйренеміз.Сурет салу кезінде-заттың фонына көңіл бөлу керек, себебі заттағы ою-өрнек әр түрлі болуы мүмкін.  -Қазір қағазға бір түсті акварель бояуымен тостағанның суретін саламыз. Ол үшін:  -Алдымен қағаз бетіне тостағанды орналастыратын орынды белгілеп алайық. Тостаған беттің дәл ортасында орналасады,солай емес пе?  -Содан соң беттің сәл төменгі жағына тостағанның табанын бейнелеймыз, қылқаламды жоғары көтеріп, тостағанның жақтауларын саламыз.  -Енді осы тостағанды әдемілеп әшекейлейміз, ол үшін тостағанды төрт бөлікке бөліп, пайда болған бөліктерді әр түрлі түспен ерекшелеп бояймыз.  **Сергіту сәті:**  Біз ақылды баламыз,  Әсем сурет саламыз.  Оюлармен заттарды,  Безендіре аламыз.  Суретке қарасақ, тостағанның астыңғы табан бөлігі қоңыр түсті, одан жоғарғы бөлігі сары түсті, келесі бөлік қоңыр, сары және ең үстіңгі қабаты қоңыр түсті. Мінеки, тостаған әртүрлі түспен ерекшеленіп боялды, енді осы бөліктер үстіне оюлар саламыз. Өздерің осы уақытқа дейін танысып білген оюларды өз таңдауларың бойынша орналастыра аласыңдар, мысалы, "ботакөз", "тамшы" т.б.  Тостағанның бояуы кепсе, қылқаламды басқа түсті бояуға малып алып, оюлармен безендіреміз. Қараңдар, біз осылай үйде қоланылып жүрген тостаған санын көбейтейік. | Балалар мұқият қарайды.  Сурет салуға кіріседі.  Қимыл-қоғалыс арқылы көрсетеді.  Өздері бояу түсін таңдап тостағанда безендіреді. |
| **Рефлексия-қ түзетушілік** | **Қорытындылау**  Балалардың жұмыстарын қарап, баға береді. Жақсы салынған суретті мақтау, мадақтау. | Балалар өз суреттерін тақтаға іледі. |

**Күтілетін нәтиже:**

**Біледі:** тостаған жайлы түсініктері, қолдану ерекшелігі туралы білімі кеңейеді.

**Игереді:** суретті қағаз бетіне орналастыра білу, затты безендіру ерекшеліктерін игереді.

**Меңгереді:** боялған суреттің үстінен қылқаламмен оюларды ептілікпен сала білу дағдысы қалыптасады.

Тәрбиеші: Маркабаева Л. К.